Eneste synlige minne om ham i dagens Venezia er en plakett på en vegg i smuget Colle Malipiero i distriktet San Samuele. Den opplyser at her ble han født i 1725 som sønn av to fattige skuespillere, men det opplyses ikke i hvilket hus. I dette nabolaget forløp han seg, da han etter å ha innledet en geistlig karriere som 17-åring, lot seg forføre av to tenåringssøstre av god familie, Nanetta og Marta Savorgnan, som han delte to flasker vin med. Forholdet til søstrene kom til å vare i flere år, og vekket hans livsvarige hengivenhet for det motsatte kjønn: «» skrev han i forordet til sine erindringer.